Притисните Лево и Десно за пребацивање између слика, или користите галерију слика да их прикажете све.
Tiffany Antopolski
tiffany.antopolski@gmail.com

Creative Commons Share Alike 3.0

# Прегледајте све слике у фасцикли

Можете брзо разгледати све слике у фасцикли тако што ћете отворити једну од слика, а затим кликнути на дугмад Следећа и Претходна на левој и десној страни приказане слике (на пример). Такође можете прегледати галерију слика, са малим прегледима свих слика у фасцикли приказаним одједном.

# Разгледајте све слике у фасцикли

Ако имате фасциклу која садржи неколико слика, можете погодно разгледати све слике без потребе да их отварате појединачно.

Отворите било коју од слика из фасцикле коју желите да разгледате.

Кликните на Следећа и Претходна на левој и десној страни приказане слике, или притисните тастере Десно и Лево, за пребацивање између слика.

Можете да прегледате слике у режиму целог екрана кликом на дугме Преко целог екрана у траци заглавља или притиском на тастер F11. Користите тастере са стрелицама Лево или Десно на тастатури за пребацивање између слика у режиму целог екрана. Такође можете користити тастере Home или End да бисте отишли на прву или последњу слику у фасцикли.

Да бисте се вратили на нормалан преглед, притисните Esc или F11.

# Преглед галерије слика

Галерија слика приказује мале прегледе (умањене сличице) свих слика у фасцикли одједном. Ово олакшава брзо прегледање великих збирки слика.

Да бисте приказали галерију слика, притисните дугме менија у горњем десном углу прозора и изаберите Прикажи Галерија слика, или притисните Ctrl F9.

Кликните на слику у галерији да бисте је приказали у пуној величини.

Такође можете користити тастере Лево и Десно за прескакање слика у галерији

Да бисте сакрили галерију, притисните дугме менија у горњем десном углу прозора и поништите избор Прикажи Галерија слика, или притисните Ctrl F9.