Аутоматски преименујте и нумеришите групе слика.
Tiffany Antopolski
tiffany@antopolski.com

Creative Commons Share Alike 3.0

# Преименујте више слика одједном

Ако имате пуно слика које желите да преименујете, можда тако да имају стандардни, нумерисани формат назива:

Отворите галерију слика притиском на Ctrl F9.

Изаберите све слике које желите да преименујете из галерије слика тако што ћете држати Ctrl и кликтати на њих једну по једну.

Алтернативно, притисните Ctrl A да изаберете све слике.

Кликните на Сачувај као…. Појавиће се прозор са неким опцијама за назив датотеке (слика испод показује како овај прозор изгледа).

Преименоване слике ће подразумевано бити сачуване у текућој фасцикли. Да бисте их сачували на другом месту, промените Одредишну фасциклу.

Користите поље Формат назива датотеке да изаберете формат именовања за слике. Преглед назива датотеке вам показује како ће изгледати нови називи датотека. Погледајте одељак испод за савет о избору начина преименовања датотека.

Осигурајте да је у падајућој листи Формат назива датотеке изабрано као што јесте, осим ако не желите да претворите слике у другачији формат датотеке.

Кликните на Сачувај као и слике ће бити преименоване.

# Изаберите формат назива датотеке

Називи преименованих датотека су одређени оним што унесете у поље Формат назива датотеке.

Можете задржати изворни назив датотеке као део новог назива остављањем %f у пољу.

На пример, ако унесете paris_%f у поље Формат назива датотеке, слике назване flower.jpg, house.jpg и cat.jpg биће преименоване у paris_flower.jpg, paris_house.jpg и paris_cat.jpg.

Додавање %n ће нумерисати слике редом, почевши од броја бројача који изаберете под Опције.

На пример, ако унесете sunshine_%n у поље Формат назива датотеке, слике назване flower.jpg, house.jpg и cat.jpg биће преименоване у sunshine_2.jpg, sunshine_3.jpg и sunshine_1.jpg. (Биће нумерисане према азбучном редоследу изворних назива датотека.)