Преглед слике, покретни приказ и прикључци.
Tiffany Antopolski
tiffany@antopolski.com

Creative Commons Share Alike 3.0

# Преференце

Ова тема објашњава сва подешавања која можете изменити у прегледачу слика. Притисните дугме менија у горњем десном углу прозора и изаберите Поставке да бисте почели са мењањем поставки.

# Поставке прегледа слике

## Побољшања слике

Изаберите Углачај слике приликом умањивања и/или Углачај слике приликом увећавања да омогућите углачавање слике. Ово чини да слике ниске резолуције (пикселизоване) изгледају боље углачавањем назубљених ивица.

Ако омогућите Аутоматско усмерење, слике ће бити аутоматски окренуте према њиховим Егзиф метаподацима. То су подаци о слици које дигитални фото-апарат аутоматски умеће, а могу укључивати детаље о томе како је апарат држан приликом снимања слике. На пример, када је омогућено аутоматско усмерење, усправне фотографије се аутоматски окрећу усправно. Окретање није сачувано све док не сачувате окренуту слику.

Аутоматско усмерење не ради са свим сликама; само ће слике снимљене фото-апаратом који чува Егзиф метаподатке о усмерењу бити окренуте.

## Позадинска слика

Овде можете изабрати произвољну боју позадине.

## Провидни делови

Изаберите једну од следећих опција да одредите како се приказују провидни делови слике, ако их има:

Као шару коцкице:

Приказује све провидне делове слике као шару коцкице.

Као произвољну боју:

Приказује све провидне делове слике у пуној боји коју наведете кликом на дугме за избор боје.

Као позадину:

Приказује све провидне делове слике у боји Позадине, ако је означено Као произвољна боја под ставком Позадина. У супротном, користи се подразумевана боја позадине.

# Поставке покретног приказа

За прилагођавање подешавања покретног приказа:

Под ставком Увећање слике можете изабрати да ли желите да слике које су мање од екрана буду раширене тако да испуне екран.

Под ставком Редослед можете изабрати колико секунди ће свака слика бити приказана (између 1 и 100) пре него што се прикаже следећа слика.

Означите Понављај редослед ако желите да се покретни приказ непрекидно понавља. Ако није означено, покретни приказ ће почети од изабране слике и завршити се на последњој слици у фасцикли.

# Поставке прикључака

Овде можете означити/одзначити све додатне функције које желите да активирате или деактивирате. Слика на левој страни приказује прикључке који су доступни по подразумеваним поставкама.

Можда ћете желети и да инсталирате пакет eog-plugins, који садржи прикључке који обезбеђују бројне додатне функције. Након што га инсталирате, моћи ћете да активирате додатне прикључке, попут оних приказаних на слици десно.