Можете претворити слике из једног формата у други. Ово можете урадити групно за више слика одједном.
Tiffany Antopolski
tiffany@antopolski.com
Фабијана Симоеш
fabianapsimoes@gmail.com

Creative Commons Share Alike 3.0

# Претварање у други формат датотеке

Слике се чувају у одређеном формату датотеке, као што су JPEG или PNG. Можете их претворити из једног формата у други.

# Претварање појединачне слике у други формат датотеке

Кликните на Сачувај као…. Појавиће се прозор Чување слике.

У пољу за назив, промените проширење датотеке у формат у који желите да претворите слику. Проширење датотеке је део назива датотеке након тачке.

На пример, да бисте претворили JPEG (.jpg) датотеку у Битмапу (.bmp):

изворна датотека: image.jpg

нова датотека: image.bmp

Кликните на Сачувај и нова датотека ће бити сачувана у новом формату. Стара датотека (у старом формату) ће остати тамо где је и била и неће бити обрисана.

Прегледач слика покушава да погоди у ком формату да сачува слику на основу екстензије коју изаберете. Ако не препозна екстензију коју сте укуцали или ако не знате коју да употребите, кликните на Подржане датотеке слика у прозору Сачувај слику. Ово ће вам омогућити да изаберете формат датотеке из падајуће листе.

# Претварање више слика у други формат

Можете претворити већи број слика из једног формата у други одједном. Ово је корисно ако имате пуно слика које треба претворити.

У галерији слика, притисните и држите тастер Ctrl и бирајте слике које желите да претворите једну по једну. Алтернативно, притисните Ctrl A да изаберете све слике.

Кликните на Сачувај као…. Појавиће се прозор (приказан испод).

Претворене слике ће подразумевано бити сачуване у тренутној фасцикли. Да бисте их сачували на другом месту, промените Одредишну фасциклу.

Изаберите формат датотеке у који желите да претворите слике из падајуће листе десно од поља Формат назива датотеке.

Кликните на Сачувај као.